
3. Papildināt ar 11.2 punktu šādā redakcijā:
	Iebildums
Dienvidkurzemes novada Izglītības un sporta komiteja, turpmāk - DKN,  ir izskatījusi tiesību aktu portālā publicēto tiesību aktu projekta ID 24-TA-2895, tiesību aktu -  Grozījumi Ministru kabineta 2022. gada 4. oktobra noteikumos Nr. 619 "Eiropas Savienības Atveseļošanas un noturības mehānisma plāna 3.1.1.5.i investīcijas "Izglītības iestāžu infrastruktūras pilnveide un aprīkošana" īstenošanas noteikumi", turpmāk -  MK 619, un neatbalstām to izsludinātājā redakcijā.

Pamatojums:
Dienvidkurzemes novada pašvaldība respektējot IZM rekomendācijas ir pieņēmusi lēmumu par Priekules vidusskolas reorganizāciju par pamatskolu no 2026.gada 1.septembra. Jau šajā mācību gadā netika atvērta Priekules vidusskolā 10.klase. Vienlaikus sarunās IZM pārstāvji nenoraidīja arī turpmāk pastāvēt Nīcas vidusskolai.
Izdodot Ministru kabineta rīkojumu Nr. 598, tam pievienotajā anotācijā norādīts – ir atsauces, ka atbilstoša nav arī Vaiņodes vidusskolas tālākā pastāvēšana, bet šobrīd secināms, ka viedoklis ir grozīts. Šī brīža situācija parāda, ka IZM ir mainījis viedokli attiecībā uz virkni Latvijas vidusskolu, tai skaitā, Vaiņodes vidusskola.
Papildus informējam, ka Vaiņodes vidusskolā skolēnu skaits ir 39, savukārt Nīcas vidusskolā skolēnu skaits ir 40.
Nīcas vidusskola atrodas teritorijā, kura apkalpo skolēnus sākot no Lietuvas robežas līdz Liepājai, kas sastāda 60km.
Vairākkārtīgās sarunās starp IZM un LPS, IZM pārstāvji informēja, ka būs arī teritorijās, kurās nevar definēt precīzi kritērijus – īpašie līgumi, bet nevarēja piedāvāt līguma projektus apspriešanai, kā arī normatīvie akti neparedz šādus līgumus.
Ņemot vērā, ka normatīvie akti precīzi nav noteikuši, lūdzu, iekļaut noteikumu projektā Nīcas vidusskolu.
 
Piedāvātā redakcija
MK 619 projekta  punktu 11.21. papildināt aiz vārdiem Kaunatas vidusskola ar vārdiem Nīcas vidusskola,.

